**Kristian Eivind Espedal** (født 7. august 1975 i Espedal), mest kjent under sitt artistnavn «**Gaahl**», er en norsk black metal-vokalist. Han er best kjent fra gruppene Gorgoroth og Trelldom.

Musikk
------

Gaahls første band var Trelldom, et black metal-band fra Sunnfjord som ble startet i 1992. Trelldom ga ut sitt første album, *Til evighet*, i 1995. Deres andre album *Til et annet...* kom i 1998. Samme året ble Gaahl medlem av Gorgoroth, og Trelldom ble et sideprosjekt. På denne tiden hadde Gorgoroth gitt ut tre studioalbum, og deres fjerde, *Destroyer*, var rett rundt hjørnet. Gaahl sang kun på tittelsporet av dette albumet. Resten hadde deres tidligere vokalist, Pest, allerede spilt inn. I 1998 startet Gaahl også to nye sideprosjekter, kalt Gaahlskagg og Sigfader. Begge disse to bandene er et samarbeid med Skagg, som også var opphavet til navnet Gaahlskagg.

Teater
------

Tidlig i januar 2010 ble det kjent at Gaahl var blitt hyret for å spille «Heimdal» i Den Nationale Scene-musikalen «Svartediket». Teatersjef Bjarte Hjelmeland uttalte at han ble hyret for sine kunstneriske kvaliteter. Debuten var 26. mai 2010 under Festspillene i Bergen.

Religion og tro
---------------

Gaahl er kjent som satanist i media. Dette sier han selv at han ikke er, men aksepterer å bli kalt det. I virkeligheten er han sjamanist og mener alt i naturen er besjelet. Han mener at alt i naturen har en mening og er like mye verdt, og han er motstander av dyremishandling og er angivelig vegetarianer. Gaahl er også en stor tilhenger av norrøn mytologi og kultur, hvor enkeltpersoner ikke er «snille» eller «slemme», men at alt er relativt og subjektivt (nihilistisk og relativistisk perspektiv), i motsetning til f.eks. kristendommen hvor blant annet godhet og ondskap er definert. 

I dokumentaren *Metal: A Headbanger's Journey* fortalte Gaahl at han støttet kirkebranner fullt ut og at dette var noe Norge og verden kom til å se mer av i fremtiden. Ifølge en artikkel i Bergens Tidende sa han: «Så lenge kirken står for den makten den har og for undertrykkelse, bør vi ikke vise kirken sympati. Derfor synes jeg ikke det er galt hvis det skjer igjen; at noen brenner ned kirker.» og «Jeg mener veldig, veldig sterkt at symbolverdien ved å brenne ned kirker er bra. Men jeg er blitt usikker på om effekten av kirkebrenning er blitt mindre enn verdien av å gjøre det. Jeg frykter det vil styrke kirken at noen angriper den. At de kristne vil stå mer sammen da. Men jeg forsvarer dem som brente ned kirkebygg.»

Voldshandlinger
---------------

I 2001 ble Gaahl dømt til ett års fengsel samt å betale 158 000 kroner til offeret for legemsfornærmelse i Høyanger. I 2002 ble han på nytt dømt for vold etter at han mishandlet en annen mann i seks timer. Det ble også sagt at Gaahl skal ha truet med å tappe neseblod fra offeret og truet med å drikke det. Gaahl hevder selv at bloddrikkingen aldri skjedde, og at blodet ble samlet i en kopp fordi det ikke skulle renne på gulvteppet, men står for resten, angrer ikke og hevder han handlet i selvforsvar. For mishandlingen ble Gaahl dømt til 14 måneders fengsel og å betale offeret 190 000 kroner. Gaahl slapp ut av fengselet i desember 2006.

Privatliv
---------

Han har åpent gått ut om sin homofile legning.

Diskografi
----------

* **Gorgoroth**
	+ *Destroyer* (1998)
	+ *Incipit Satan* (2000)
	+ *Twilight of the Idols* (2003)
	+ *Ad Majorem Sathanas Gloriam* (2006)

* **Trelldom**
	+ *Disappearing of the Burning Moon* (1994)
	+ *Til Evighet* (1995)
	+ *Til et Annet...* (1998)
	+ *Til Minne...* (2007)

* **Gaahlskagg**
	+ *Erotic Funeral Party I* (delt med Stormfront) (1999)
	+ *Erotic Funeral* (2000)

* **Sigfader**
	+ *Sigfaders Hevner* (1999)

* **Wardruna**
	+ *Runaljod – Gap Var Ginnunga*  (2009)
	+ *Runaljod – Fehu - Singel*  (2013)
	+ *Runaljod – Yggdrasil*  (2013)

* **God Seed**
	+ *This From the Past - Singel* (2012)
	+ *I Begin* (2013)

Referanser
----------

1. ↑   Freebase-data fra Google[Hentet fra Wikidata]
2. ↑  BT.no – Kirkebranntilhenger hyres av DNS
3. ↑  BT.no – Symbolverdien ved å brenne ned kirker er bra
4. ↑  Christian F. Brændshøi (22. februar 2005). ««Gaahl» dømt for mishandling». VG. Besøkt 28. juli 2008.
5. ↑  Kjendis.no – Aldri vært hemmelig at jeg er homo Arkivert 1. november 2008 hos Wayback Machine.

Eksterne lenker
---------------

* (en) Gaahl – kategori av bilder, video eller lyd på Commons Rediger på Wikidata
* (en) Kristian Eivind Espedal på Internet Movie Database Rediger på Wikidata

* (no) Kristian Eivind Espedal hos Sceneweb Rediger på Wikidata

* (en) Kristian Eivind Espedal hos The Movie Database Rediger på Wikidata
* (en) Kristian Eivind Espedal på Discogs Rediger på Wikidata

* (en) Kristian Eivind Espedal på MusicBrainz Rediger på Wikidata

* (en) Kristian Eivind Espedal på Encyclopaedia Metallum Rediger på Wikidata

* (en) Kristian Eivind Espedal på AllMusic Rediger på Wikidata
* (en) Kristian Eivind Espedal på Myspace Rediger på Wikidata
* Trelldoms offisielle hjemmeside
* Gaahl hos Den Nationale Scene

  


| * v
* d
* r
Gorgoroth |
| --- |
| Medlemmer | 

|  |  |
| --- | --- |
| Nåværende | Infernus **·** Pest **·** Bøddel **·** Tomas Asklund **·** Tormentor |
| Tidligere | Gaahl **·** King ov Hell **·** Frost **·** Kvitrafn **·** Samoth **·** Daimonion **·** Erik «Grim» Brødreskift **·** Erlend Erichsen **·** Ronny Hovland **·** Torgrim «T. Reaper» Øyre |

 |
| Studioalbum | *Pentagram* (1994) **·** *Antichrist* (1996) **·** *Under the Sign of Hell* (1997) **·** *Destroyer, or About How to Philosophize With the Hammer* (1998) **·** *Incipit Satan* (2000) **·** *Twilight of the Idols (In Conspiracy with Satan)* (2003) **·** *Ad Majorem Sathanas Gloriam* (2006) **·** *Quantos Possunt ad Satanitatem Trahunt* (2009) |
| Konsertalbum | *The Last Tormentor LP* (1996) **·** *Bergen 1996* (2007) **·** *Black Mass Krakow 2004* (2008) **·** *True Norwegian Black Metal - Live in Grieghallen* (2008) |
| Demo og EP | *A Sorcery Written in Blood* (1993) **·** *Promo ’94* (1994) **·** *The Last Tormentor* (1996) **·** *Bergen 1996* (2007) |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** MusicBrainz **·** Discogs **·** AllMusic
 |